Document ID: 32007R1546

REGULAMENTUL (CE) NR. 1546/2007 AL COMISIEI
din 20 decembrie 2007
de modificare a Regulamentului (CE) nr. 1898/2005 de stabilire a normelor de aplicare a Regulamentului (CE) nr. 1255/1999 al Consiliului în ceea ce privește măsurile de comercializare a smântânii, a untului și a untului concentrat pe piața comunitară
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și al produselor lactate (1), în special articolele 10 și 15,
întrucât:
(1)
Regulamentul (CE) nr. 1152/2007 al Consiliului a modificat dispozițiile Regulamentului (CE) nr. 1255/1999 în ceea ce privește depozitarea privată a untului și a smântânii, în special prin eliminarea trimiterii la standardele naționale de calitate ca și criteriu de eligibilitate pentru ajutorul pentru depozitarea privată a untului.
(2)
Având în vedere aceste noi măsuri, este necesar să se armonizeze criteriile de eligibilitate cu sistemele de ajutor pentru comercializarea smântânii, a untului și a untului concentrat, prevăzute în Regulamentul (CE) nr. 1898/2005 (2). În special, ar trebui eliminate trimiterile la standardele naționale de calitate și, după caz, înlocuite cu criteriile de eligibilitate prevăzute în Regulamentul (CE) nr. 1255/1999. Dispozițiile relevante privind controalele ar trebui adaptate în consecință.
(3)
Prin urmare, Regulamentul (CE) nr. 1898/2005 ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
Regulamentul (CE) nr. 1898/2005 se modifică după cum urmează:
1.
La articolul 5 alineatul (1), litera (a) se înlocuiește cu următorul text:
„(a)
untul produs direct și exclusiv din smântână pasteurizată și care respectă cerințele prevăzute la articolul 6 alineatul (3) din Regulamentul (CE) nr. 1255/1999;”
2.
La articolul 45, alineatul (2) se înlocuiește cu următorul text:
„(2) În cazul în care se adaugă marcatori în unt sau smântână sau se încorporează unt sau smântână în produsele finale sau, după caz, în produsele intermediare, într-un alt stat membru decât cel de fabricație, untul sau smântâna este însoțit(ă) de un certificat eliberat de autoritatea competentă din statul membru de fabricație, care atestă:
(a)
pentru unt, că a fost produs pe teritoriul său într-o întreprindere autorizată care este supusă unor controale care verifică dacă untul este produs direct și exclusiv din smântână sau lapte în temeiul articolului 6 alineatul (6) din Regulamentul (CE) nr. 1255/1999;
(b)
pentru smântână, că a fost produsă pe teritoriul său într-o întreprindere autorizată care este supusă unor controale care verifică dacă smântâna este produsă direct și exclusiv din lapte de vacă produs în Comunitate în temeiul articolului 6 alineatul (6) din Regulamentul (CE) nr. 1255/1999.
(3) În cazul în care statul membru de fabricație a efectuat controale cu privire la natura și compoziția untului menționat la articolul 5 alineatul (1) din prezentul regulament, certificatul menționat la alineatul (2) din prezentul articol conține, de asemenea, rezultatele respectivelor controale și confirmă că produsul în cauză este unt în temeiul articolului 6 alineatul (3) primul paragraf din Regulamentul (CE) nr. 1255/1999. În acest caz, ambalajul trebuie sigilat printr-o etichetă numerotată eliberată de agenția competentă din statul membru de fabricație. Numărul trebuie înscris în certificat.”
3.
La articolul 72 litera (b), punctul (i) se înlocuiește cu următorul text:
„(i)
condițiile prevăzute la articolul 6 alineatul (3) din Regulamentul (CE) nr. 1255/1999;”
4.
La articolul 74, alineatul (2) se înlocuiește cu următorul text:
„(2) În ceea de privește untul prevăzut la articolul 6 alineatul (3) primul paragraf a doua liniuță din Regulamentul (CE) nr. 1255/1999, se aplică un coeficient de 0,9756 valorii ajutorului prevăzut la alineatul (1) din prezentul articol.”
5.
La articolul 81, alineatul (1) se înlocuiește cu următorul text:
„(1) Untul se livrează beneficiarului în ambalaje care au înscrise, în mod lizibil și de neșters, marca de identificare, în conformitate cu articolul 72 litera (b) și una sau mai multe dintre mențiunile prevăzute în anexa XVI punctul 1.”
6.
Articolul 82 se înlocuiește cu următorul text:
„Articolul 82
(1) Statul membru ia măsurile de control necesare pentru a asigura respectarea dispozițiilor prezentului capitol. În special, se efectuează controale ale documentelor comerciale și ale înregistrărilor contabile ale furnizorului în conformitate cu Regulamentul (CEE) nr. 4045/89 (3).
Mai mult, se verifică eligibilitatea untului prin analiza de mostre prelevate la întâmplare în vederea asigurării conformității cu dispozițiile articolului 72 litera (b) punctul (i) din prezentul regulament și a verificării lipsei de compuși grași care nu provin din lapte.
Controalele fac obiectul unui raport de control în care se precizează data controlului, durata acestuia și operațiunile realizate.
(2) În cazul în care untul e produs în alt stat membru decât cel în care este cumpărat de un beneficiar, plata ajutorului este condiționată de prezentarea unui certificat eliberat de agenția competentă din statul membru de fabricație.
Certificatul respectiv confirmă că untul în cauză a fost produs într-o întreprindere autorizată care este supusă unor controale care verifică dacă untul este produs direct și exclusiv din smântână sau lapte în temeiul articolului 6 alineatul (6) din Regulamentul (CE) nr. 1255/1999.
În cazul în care statul membru de fabricație a efectuat controale în ceea ce privește natura și compoziția untului menționat la articolul 72 litera (b) din prezentul regulament, certificatul menționat la primul paragraf din prezentul alineat conține, de asemenea, rezultatele respectivelor controale și confirmă că produsul în cauză este unt în temeiul articolului 6 alineatul (3) primul paragraf din Regulamentul (CE) nr. 1255/1999. În acest caz, ambalajul trebuie sigilat printr-o etichetă numerotată eliberată de agenția competentă din statul membru de fabricație. Numărul trebuie înscris în certificat.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 ianuarie 2008.
Articolul 1 punctele 3-6 se aplică tuturor livrărilor de unt efectuate pe baza unui bon, astfel cum se prevede la articolul 75 alineatul (1) din Regulamentul (CE) nr. 1898/2005, valabil pentru luna ianuarie 2008 și pentru lunile ulterioare.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 2007.

Labels: 0
3
17
19